DOI: 10.14457/tu.the.2022.1667
title: แผนธุรกิจให้บริการบำรุงรักษา ซ่อมแซมเครื่องสำรองไฟฟ้าทุกแบรนด์ในประเทศไทย

description: ปัจจุบันอุตสาหกรรมเครื่องสำรองไฟฟ้าในประเทศไทยมีมูลค่า 2,000,000,000.00 บาท ซึ่งหากย้อนกลับไป ณ ปี 2560 มูลค่าตลาดสูงถึง 3,000,000,000.00 บาท และมีแนวโน้มลดลงอย่างต่อเนื่อง อันเนื่องมาจากปัญหาทางด้านเศรษฐกิจ ปัญหาโรคระบาดเชื้อไวรัสโควิด-19 และ การปรับอุปกรณ์และรูปแบบวิธีการทำงาน เป็นต้น โดยเครื่องสำรองฟ้าที่ใช้งานในปัจจุบันมี 2 ชนิด ได้แก่ เครื่องสำรองไฟฟ้าชนิด Line Interactive ที่เหมาะสำหรับการใช้งานกับอุปกรณ์ต่อพ่วงที่มีกำลังการใช้ไฟน้อย เช่น คอมพิวเตอร์สำนักงาน กล้องวงจรปิด โทรทัศน์ เราเตอร์ เป็นต้น และ เครื่องสำรองไฟฟ้าชนิด true Online Double Conversion ที่เหมาะสำหรับการใช้งานกับอุปกรณ์ต่อพ่วงที่มีการใช้กำลังไฟฟ้าสูง หรือต้องการความเสถียรของคลื่นสัญญาณไฟฟ้าสูง โดยไม่มีช่วงการเปลี่ยนถ่ายแหล่งจ่ายไฟ ทำให้สามารถใช้งานอุปกรณ์ต่อพ่วงได้อย่างไม่สะดุด แม้จะเกิดปัญหาทางไฟฟ้าภายนอกก็ตาม โดยอุปกรณ์ที่ใช้ เช่น เครื่องเซิร์ฟเวอร์ เครื่องมือทางการแพทย์ เครื่องปริ้นท์ และตู้เย็น เป็นต้น ซึ่งที่กล่าวมาข้างต้นจะเห็นได้ว่า อุปกรณ์บางชนิดเริ่มมีการใช้งานลดลง หรือมีการปรับเปลี่ยนไปใช้อุปกรณ์ทดแทนที่ไม่จำเป็นต้องใช้เครื่องสำรองไฟฟ้า เช่น คอมพิวเตอร์สำนักงาน เป็นต้น ดังนั้นเพื่อให้ธุรกิจมีผลประการที่เพิ่มขึ้น สามารดำเนินการต่อไปได้อย่างยั่งยืน จึงต้องการทำธุรกิจเสริมที่เกี่ยวข้องธุรกิจหลัก ได้แก่ ธุรกิจให้บริการบำรุงรักษา ซ่อมแซมเครื่องสำรองไฟฟ้าทุกแบรนด์ในประเทศไทย ส่วนใหญ่จะเป็นธุรกิจเสริมของธุรกิจหลักที่จำหน่ายเครื่องสำรองไฟฟ้าภายใต้แบรนด์ต่างๆ แต่เนื่องจากในแต่ละแบรนด์ให้ความสำคัญกับธุรกิจบริการที่ไม่เหมือนกัน เช่น บริการหลังการขายเฉพาะแบรนด์ของตนเองเท่านั้น ให้บริการเฉพาะวันและเวลาทำการเท่านั้น ให้บริการโดยการส่งเครื่องกับมาที่บริษัท และให้บริการโดยศูนย์บริการที่ถูกแต่งตั้ง เป็นต้น ดังนั้น UPS Care Center หรือ ธุรกิจให้บริการบำรุงรักษา ซ่อมแซมเครื่องสำรองไฟฟ้าทุกแบรนด์ในประเทศไทย จึงต้องการสร้างงานบริการที่ตอบโจทย์ต่อความต้องการของลูกค้ากลุ่มเป้าหมายโดยไม่ระบุแบรนด์ เพื่อให้มีผลประกอบการที่เพิ่มมากขึ้น โดยจะต้องทำการวิเคราะห์ข้อมูลในแต่ละด้าน เพื่อให้ประเมินความเป็นไปได้ในการพัฒนาและปรับปรุงกระบวนกานขายและให้บริการเพื่อให้ได้มาตรฐานที่เทียบเท่ากัน พร้อมทั้งมีใจรักในงานบริการ ซึ่งจะส่งผลต่อการตัดสินใจซื้อของลูกค้าและความพึงพอใจของลูกค้าต่อไปจากการประเมินโครงการว่าธุรกิจมีโอกาสสร้างผลประกอบการไปในทิศทางใดบ้าง ด้วยเครื่องมือทางการเงินไม่ว่าจะเป็น มูลค่าปัจจุบันสุทธิ (Net Present Value: NPV) อัตราผลตอบแทนภายใน (Internal Rate of Return: IRR) ระยะเวลาคืนทุน (Payback Period: PP) และการคิดลดกระแสเงินสด (Discounted Cash Flow: DCF) พบว่า โครงการนี้เป็นโครงการที่มีศักยภาพในการสร้างผลกำไรจากการดำเนินกิจการ เนื่องจากเป็นโครงการที่สามารถสร้างผลกำไรเกินปกติ สามารถสร้างความมั่งคั่งให้แก่เข้าของได้ และมีมูลค่าปัจจุบันสุทธิ (Net Present Value: NPV) ของธุรกิจเท่ากับ 143,100,577.53 บาท มีอัตราผลตอบแทนภายใน (Internal Rate of Return: IRR) ที่ร้อยละ 203.12% โดยมีระยะเวลาคืนทุน (Payback Period: PP) 8 เดือนและมีการคิดลดกระแสเงินสด (Discounted Cash Flow: DCF) ณ ปี 2566-2567 เป็นบวก จึงกล่าวโดยสรุปว่าธุรกิจบำรุงรักษา ซ่อมแซมเครื่องสำรองไฟฟ้าทุกแบรนด์ในประเทศไทย เป็นธุรกิจที่เหมาะสมในการพัฒนาผลประกอบการให้เกิดรายได้ตามที่ตั้งเป้าหมายไว้จากการจากการศึกษาธุรกิจบำรุงรักษา ซ่อมแซมเครื่องสำรองไฟฟ้าทุกแบรนด์ในประเทศไทยของผู้ศึกษา พบว่าธุรกิจมีความเป็นไปได้ในการสร้างผลประกอบการให้ได้ตามการประการรายได้ของธุรกิจ จากการที่งานบริการของธุรกิจมีความแตกต่างจากรายอื่นในอุตสาหกรรมเดียวกันอย่างเห็นได้ชัด ตั้งแต่การรับแจ้งปัญหาผ่านช่องทาง Hotline และ Online ที่สะดวกตลอด 24 ชั่วโมง แบบไม่มีวันหยุด นอกจากนี้ยังมีศูนย์ให้บริการที่ได้รับมาตารฐานการดำเนินงาน ISO 90001:2015 ทั่วประเทศ 14 ศูนย์ ที่มีช่างชำนาญการของธุรกิจที่เข้าให้บริการบำรุงรักษาเครื่องสำรองไฟฟ้าตามวาระเมื่อซื้อสัญญาบริการบำรุงรักษาและซ่อมแซมเครื่องสำรองไฟฟ้า รวมทั้งการเข้าถึงพื้นที่ลูกค้าภายใน 24 ชั่วโมงนับจากที่ได้รับแจ้งปัญหาจากการใช้เครื่องสำรองไฟฟ้าด้วยอะไหล่ใหม่ 100% แบบไม่มีค่าใช้จ่ายเพิ่มเติม จึงกล่าวได้ว่าธุรกิจบำรุงรักษา ซ่อมแซมเครื่องสำรองไฟฟ้าทุกแบรนด์ในประเทศไทย เป็นธุรกิจที่ควรพัฒนาเพื่อให้เกิดผลประกอบการและผลกำไรตามเป้าที่ตั้งไว้